vi+blir+kjent+emd+lille+petter+edderkopp

=Lille Petter edderkopp.....=

På mandag var vi på tur og så denne store edderkoppen. Les mer om turen her: http://skavli.wikispaces.com/Avdelingsturer+i+n%C3%A6rmilj%C3%B8et+junbakken



Når vi kom tilbake til barnehagen hadde vi fått en gjest. En edderkopp!!!!



Han var litt sjenert og vi måtte rope på han for at han skulle tørre å komme ned. Han ville ikke snakke foran alle og hvisket i øret til Sandra. Men for at Sandra skulle høre hva han sa måtte alle være musestille. Han fortalte så at han het Petter og lurte på om han kunne få bo hos oss på Junibakken. Det ville barna:)

Han ville gjerne hilse på alle sammen. Kjempestas og alle ville kjenne på Petter.

Vi telte beina hans og fant sammen ut at han har åtte bein. Og fordi han har hele åtte bein er han lynkjapp. Han løp opp og ned på barna og tullet og tøyset masse. Han likte seg visst veldig godt hos oss. Etter at han hadde hilst på alle sammen spurte han om vi kunne synge "lille petter edderkopp" sammen. Han klatret på hodene til flere av barna til stor begeistring. Så var det på tide med mat for barna, og da krøyp Petter opp på grenen for å sove litt.